Аҫабалыҡxa0— ер милкенең бер төрө. Рәсәйҙә X—XI быуаттарҙа нәҫелдән‑нәҫелгә күсә килеүсе ғаилә йәки уртаҡ ер биләмәһе булараҡ барлыҡҡа килә; XIII—XV быуаттарҙа ер биләүҙең төп төрө була. XV—XVII быуаттарҙа поместье (ер биләүҙең шартлы формаһы) менән бер рәттә тора. 1714 йылдың 23 мартындағы тура мираҫлылыҡ тураһындағы указға ярашлы аҫабалыҡ һәм поместьеның бер төргәxa0— имениеға берләшеүе юридик яҡтан рәсмиләштерелә. Сиркәү һәм монастырь аҫабалығы 1764 йылда секуляризация барышында бөтөрөлә. Башҡортостанда башҡорт ырыу, хеҙмәтле, йәки дворян, тау заводы, сиркәү‑монастырь аҫабалығы була.